Source: http://docplayer.fi/2613215-Rauman-kaupunki-rauman-vanhan-rauman-luontoselvitys-2012-ahlman.html
Timestamp: 2018-01-23 08:27:13+00:00
Document Index: 15145655

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

RAUMAN KAUPUNKI RAUMAN VANHAN RAUMAN LUONTOSELVITYS 2012 AHLMAN - PDF
RAUMAN KAUPUNKI RAUMAN VANHAN RAUMAN LUONTOSELVITYS 2012 AHLMAN
Download "RAUMAN KAUPUNKI RAUMAN VANHAN RAUMAN LUONTOSELVITYS 2012 AHLMAN"
1 RAUMAN KAUPUNKI RAUMAN VANHAN RAUMAN LUONTOSELVITYS 2012 AHLMAN Konsultointi & suunnittelu
2 sisällysluettelo Selvitysalueen yleiskuvaus... 3 Luontoselvityksen sisällöstä... 4 Liito-oravaselvitys... 4 Tutkimusmenetelmät... 4 Liito-oravan elinpiiristä... 4 Liito-orava lainsäädännössä... 4 Tulokset ja päätelmät... 5 Linnustoselvitys... 5 Tutkimusmenetelmät... 5 Vanhan Rauman linnustosta... 5 Lajikohtaista tarkastelua... 5 Päätelmät... 8 Kasvillisuusselvitys Tutkimusmenetelmät Vanhan Rauman kasvilajistosta Puistokohtaiset kuvaukset Päätelmät Kirjallisuus Maastotöihin liittyvä kirjallisuus
3 Vanha Rauma sijaitsee aivan Rauman ydinkeskustassa Pyynpään eteläpuolella, Lajon länsipuolella ja Nummen pohjoispuolella. Kyseessä on kulttuurihistoriallisesti erittäin merkittävä alue, joka on yksi harvoista Suomen Unesco-kohteista. Selvitysalue on kokonaisuudessaan rakennetun ympäristön alueella, mutta tutkimusrajaus käsittää yksinomaan Vanhan Rauman puistokohteita. Tämä raportti esittelee Rauman kaupungin tilaaman Vanhan Rauman luontoselvityksen tulokset, joiden perusteella voidaan suunnitella alueen maankäyttöä kaavoituksessa. Maastotöistä ja raportoinnista vastaa lintuihin, putkilokasveihin ja elinympäristöihin syventynyt luontokartoittaja Santtu Ahlman (Ahlman Konsultointi & suunnittelu). SELVITYSALUEEN YLEISKUVAUS Selvitysalue (kuva 1) on 24 hehtaarin laajuinen kokonaisuus, joka kattaa Vanhan Rauman keskeisimmät puistoalueet. Selvitysalueella on myös melko pitkästi keskustaa halkovaa Raumanjoeka, joka on kanaalia länsiosassa. Kaakkoisosassa on myös vanha hautausmaa lukuisine istutuksineen. Kuva 1. Vanhan Rauman luontoselvitysalueen rajaus (24 ha). 3
4 LuONTOSELVITYKSEN SISÄLLÖSTÄ Vanhan Rauman luontoselvityksen tavoitteena oli selvittää liito-oravien esiintyminen alueella, linnusto, putkilokasvit sekä elinympäristöt. Samalla kartoitettiin mahdolliset uhanalaiset ja EU:n luontodirektiivin mukaan suojeltavat lajit sekä selvitettiin lakien mukaisesti suojeltavat luontotyypit ja arvokkaat elinympäristöt kaavoituksen päivittämistä ja muuta maankäyttöä varten. Käytännössä luontoselvitys koostui kolmesta erillisestä osiosta: liito-oravaselvitys tehtiin 13.4., linnusto inventoitiin ja 6.6. ja putkilokasvit sekä luontotyypit selvitettiin 7.8. Kunkin osa-alueen tutkimusmenetelmät esitellään erikseen. Elinympäristöjä koskevassa osiossa esitetään jokaisen kuvion luontoarvot ja maankäyttösuositukset sekä ohjeistusta luonnonmonimuotoisuuden säilyttämiseksi ja lisäämiseksi. LIITO-ORAVASELVITYS Tutkimusmenetelmät Vanhan Rauman aluerajaus kierrettiin huolella läpi 13.4., jolloin etsittiin liito-oravien jätöksiä puiden runkojen tyviltä. Inventoinnit tehtiin ajankohtana, jolloin lumet olivat jo sulaneet. Näin ollen mahdollisien jätöksien löytämiseen oli erinomaiset edellytykset. Alueelta tutkittiin lähes kaikkien lehtipuiden, kuusten ja pihtojen tyvet. Liito-oravan elinpiiristä Liito-orava asettuu mieluiten kuusivaltaiseen metsään, jossa on riittävästi lehtipuita seassa. Kesällä se syö pääosin lehtipuiden lehtiä, suosituimpia ovat koivut, lepät ja haapa. Syksyllä ravinto koostuu lähinnä havupuiden silmuista sekä koivun ja lepän norkoista. Vastaavaan ravintoon se turvautuu myös talvella. Monipuoliset ravintovaatimukset määräävät lajin elinympäristön sijoittumista. Lisäksi sopivia pesäpaikkoja kuten vanhoja tikankoloja tai risupesiä täytyy olla riittävästi tarjolla. Liito-oravien reviirit ovat varsin laajoja, erityisesti koirailla, joiden elinpiirin keskimääräinen pinta-ala on noin 60 hehtaaria. Naarailla on huomattavasti pienempi reviiri, vain noin kahdeksan hehtaaria. Molemmat sukupuolet käyttävät useita eri koloja, ja niiden reviireillä on tärkeitä ydinalueita. Aikuiset yksilöt ovat varsin paikkauskollisia ja liikkuvat vain pakon edessä uusille alueille. Nuoret yksilöt sen sijaan levittäytyvät uusille alueille säännöllisesti (dispersaali). Levittäytymisen vuoksi elinvoimaisen reviirin on oltava yhteydessä laajempiin metsäalueisiin niin sanottujen ekologisten käytävien kautta. Mikäli metsät ovat eristäytyneitä saarekkeita, ei liitooravilla ole edellytyksiä elinvoimaisiin pesimäkantoihin. Lisääntymismetsien välillä tulisi olla vähintään kymmenen metriä korkeaa puustoa, mieluummin vielä korkeampaa. Hakkuuaukot ja taimikot eivät ole liito-oravalle kelvollisia liikkumisreittejä. Liito-orava lainsäädännössä Liito-orava kuuluu EU:n luontodirektiivin liitteen IV(a) mukaisiin lajeihin, joihin kuuluvien yksilöiden luonnossa selvästi havaittavien lisääntymis- ja levähdyspaikkojen hävittäminen ja 4
5 heikentäminen on uuden luonnonsuojelulain (49 ) mukaisesti kielletty. Tulokset ja päätelmät Vanhan Rauman alueelta ei löydetty lainkaan liito-oravan jätöksiä, eikä lajille soveliasta elinympäristöä ole käytännössä lainkaan rajauksella. Lajin esiintymistä ei näin ollen tarvitse huomioida lainkaan alueella. LINNUStoselvitys Tutkimusmenetelmät Pesimälinnusto selvitettiin kartoituslaskennoin ja 6.6. Lisäksi liito-oravaselvitysten yhteydessä kirjattiin varhain soidintavien lintujen reviirejä. Linnustoa havainnoitiin myös kasvillisuuskartoitusten ohessa 7.8. Kartoitukset tehtiin kello 4 10 välisenä aikana, jolloin linnut olivat aktiivisesti äänessä. Yölaulajiin keskittyviä inventointeja ei tehty. Menetelmä soveltuu hyvin pienten ja rikkonaisten alueiden kartoituksiin, ja se perustuu siihen, että kaikki pareiksi tulkittavat havainnot merkitään karttapohjalle, jotta päällekkäisyyksiltä vältytään. Pareiksi tulkittiin seuraavat havainnot: laulava koiras, varoitteleva koiras, nähty koiras, varoitteleva naaras, nähty naaras, varoitteleva pari ja nähty pari. Kartoituslaskenta on tarkin mahdollinen linnustonselvitysmenetelmä, ja neljän inventointikerran selvitystä voidaan pitää riittävän tarkkana. Vanhan Rauman linnustosta Selvitysalueen luontotyypit ovat lähes kokonaan puistoja ja muita kulttuurialueita, eikä esimerkiksi metsämaita ole lainkaan (katso kasvillisuusselvitys s. 13). Lukuisten koristeistutusten ja -puiden myötä alueella on kuitenkin pesimäpaikkoja, vaikka puistoja ympäröivät erilaiset rakennukset. Peruslajistoon lukeutuvat räkättirastas, kirjosieppo, peippo, sinitiainen ja talitiainen. Nämä viisi lajia muodostavat 52 prosenttia kokonaisparimäärästä. Rajauksilla pesi yhteensä 23 eri lintulajia (taulukko 1), mikä on yllättävän suuri lukema. Lintutiheys on yhteensä 371 paria sataa hehtaaria kohden, mikä on edustava summa. Lajikohtaista tarkastelua Sinisorsa (Anas platyrhynchos) Ankkalammen puistossa pesi vähintään neljä paria (reviirikartta 1). Sinisorsa pesii kaikenlaisissa vesistöissä ja kelpuuttaa jopa isommat metsä- ja pelto-ojatkin pesimiseen. Se on yleisimpiä vesilintujamme. Kanaalin varrella etenkin ankkalammella viihtyy kymmeniä sinisorsia läpi vuoden, mutta vain harva niistä pesii alueella. Telkkä (Bucephala clangula) Pari pesi sekä ankkalammella että kanaalissa aivan länsiosassa lähellä Laivurinpolkua (reviirikartta 1). Telkkä on varsin vaatimaton pesimäpaikkansa suhteen, kunhan tarjolla on sopiva pesäpönttö tai palokärjen kolo pesimistä varten. Se on Suomen erityisvastuulaji. 5
6 Meriharakka (Haematopus ostralegus) Ankkalammen puistossa ruokaili säännöllisesti yksi tai kaksi meriharakkaa, mutta kyseessä ei kuitenkaan ollut reviiri. Meriharakka on tyypillisesti ulkosaariston pesijä, mutta se on urbanisoitunut ja alkanut pesiä myös muun muassa kaupunkien nurmikentillä ja pelloilla. Kesykyyhky (Columba livia) Kanaalin ja Pohjankadun varrella pesi yksi pari (reviirikartta 1). Kesykyyhky eli pulu on kulttuurilaji, joka pesii erilaisissa rakennuksissa. Tutkimusalueilla liikkui yhteensä kymmeniä kesykyyhkyjä, mutta ainoastaan jo mainittu reviiri oli aivan selvitysrajauksen tuntumassa. Västäräkki (Motacilla alba) Pariskunta pesi vanhalla hautausmaalla, ankkalammella, Pohjankadun liepeillä ja Jokirannan lähellä (reviirikartta 1). Västäräkki pesii koko maassamme ja kaikenlaisissa biotoopeissa, joissa on vähänkin avoimuutta. Punarinta (Erithacus rubecula) Ankkalammen tervalepikossa oli alueen ainoa laulava koiras (reviirikartta 1). Punarinta kelpuuttaa pesimäpaikoikseen monipuolisesti kaikenlaisia elinympäristöjä, mieluiten kuitenkin kuusikoita. Leppälintu (Phoenicurus phoenicurus) Reviiri löydettiin ankkalammen länsipuolelta ja Meijerinkadun läheltä (reviirikartta 1). Leppälintu pesii tyypillisesti vanhemmissa metsissä, asutuksen piirissä ja runsaimmin mäntykankailla. Se on Suomen erityisvastuulaji. Kivitasku (Oenanthe oenanthe) Vanhalla hautausmaalla oli kaksi reviiriä ja lisäksi Pyhän Ristin Kirkon pihamaalla oli yksi reviiri (reviirikartta 2). Kivitasku asuttaa hyvin monenlaisia elinympäristöjä, kuten ulkosaaristoa, tuntureita, viljelysmaita ja maa-aineksenottoalueita. Se on taantunut Suomessa ja nykyään Laji Parimäärä Laji Parimäärä Sinisorsa 4 Pajulintu 4 Telkkä 2 Harmaasieppo 3 Kesykyyhky 1 Kirjosieppo 10 Västäräkki 4 Sinitiainen 7 Punarinta 1 Talitiainen 6 Leppälintu 2 Kottarainen 2 Kivitasku 3 Varpunen 3 Mustarastas 2 Pikkuvarpunen 1 Räkättirastas 14 Peippo 9 Kultarinta 1 Viherpeippo 5 Lehtokerttu 1 Nokkavarpunen 1 Hernekerttu 3 Yhteensä 89 paria Taulukko 1. Vanhan Rauman pesimälinnusto parimäärineen. 6
7 uhanalaisluokituksessa vaarantunut (VU). Mustarastas (Turdus merula) Vanhalla hautausmaalla ja ankkalammen puistossa oli laulava koiras (reviirikartta 2). Mustarastas esiintyy runsaimpana etenkin tiheissä kuusikoissa ja pihapiirien laiteilla. Se on eteläinen laji ja pesii Satakunnassa hyvin yleisenä. Räkättirastas (Turdus pilaris) Puistoissa oli yhteensä 14 pesivää paria (reviirikartta 2). Räkättirastasta voidaan pitää kulttuurisidonnaisena lajina, joka pesii usein löyhinä yhdyskuntina pihapiireissä ja viljelysten laitamilla. Se on Vanhan Rauman puistoalueiden runsain pesijä. Kultarinta (Hippolais icterina) Vanhalla hautausmaalla kuultiin lajin soidinta (reviirikartta 2). Kultarinta on eteläinen ja vaatelias lehtolaji, joka pesii myös pihapiireissä harvalukuisena. Lehtokerttu (Sylvia borin) Ankkalinnan puiston itäosaan asettui pesimään yksi pari (reviirikartta 2). Lehtokerttu saapuu Satakuntaan viimeisten muuttolintujen joukossa. Se on hyvin runsas pesimälaji eteläisen Suomen lehtimetsissä. Hernekerttu (Sylvia curruca) Vanhalla hautausmaalla ja sen eteläpuolen metsäkuviolla pesi yhteensä kolme paria (reviirikartta 2). Hernekerttu on puoliavoimien pensaikkomaiden ja metsänlaiteiden laji. Pensaskerttu (Sylvia communis) Rajauksella oli vain yksi reviiri (reviirikartta 4). Pensaskerttu on etenkin pensaikkomaiden ja metsänlaiteiden laji. Pajulintu (Phylloscopus trochilus) Kolme koirasta lauloi ankkalammen puiston itäosassa ja yksi Meijerinkadun lähellä (reviirikartta 3). Pajulintu suosii käytännössä kaikki metsäisiä alueita. Harmaasieppo (Muscicapa striata) Kaksi paria pesi Jokirannan lähellä ja yksi pari vanhalla hautausmaalla (reviirikartta 3). Harmaasieppo asuttaa koko maatamme ja on runsaslukuinen monenlaisissa elinympäristöissä. Kirjosieppo (Ficedula hypoleuca) Puistoissa pesi peräti kymmenen paria (reviirikartta 3). Kirjosieppo pesii vanhoissa tikankoloissa tai muissa luonnonkoloissa, jos linnunpönttöjä ei ole saatavilla. Se on Vanhan Rauman puistojen toiseksi runsain pesimälaji. Sinitiainen (Parus caeruleus) Rajauksilta varmistui yhteensä seitsemän reviiriä (reviirikartta 3). Sinitiainen on usein kulttuurisidonnainen laji, mutta se viihtyy myös kauempana asutuksista rehevillä metsämailla, joissa on pesäkoloja tarjolla. Laji on Vanhan Rauman puistojen neljänneksi runsain pesijä. 7
8 Talitiainen (Parus major) Kuusi paria asettui pesimään alueelle (reviirikartta 3). Talitiainen pesii kaikenlaisissa metsissä, kunhan pesäkoloja on tarjolla. Kottarainen (Sturnus vulgaris) Pari pesi sekä vanhalla hautausmaalla että ankkalammen puistossa (reviirikartta 3). Kottarainen on maalaismaisemien laji, joka pesii myös kaupunkiasutuksen tuntumassa, mikäli sopivia pesäkoloja on tarjolla. Varpunen (Passer domesticus) Rajauksilla pesi yhteensä kolme paria (reviirikartta 4). Varpunen on kulttuurilaji, joka pesii ihmisasutuksen tuntumassa erilaisissa rakenteissa. Pikkuvarpunen (Passer montanus) Vanhalla hautausmaalla pesi yksi pari (reviirikartta 4). Pikkuvarpunen on varpusen tavoin kulttuurilaji, mutta se pesii rakennusten lisäksi mieluusti myös linnunpöntöissä ja jopa voimalinjojen vaakatasossa olevissa metalliputkissa. Peippo (Fringilla coelebs) Alueella pesi yhteensä yhdeksän paria (reviirikartta 4). Peippo on puistoalueiden kolmanneksi runsain pesimälaji. Sen tapaa kaikenlaisista metsistä. Viherpeippo (Carduelis chloris) Vanhalle hautausmaalle asettui pesimään kolme paria ja vastaavasti ankkalammen lähelle kaksi paria (reviirikartta 4). Viherpeippo esiintyy pääasiassa asutuksen tuntumassa ja hyvin harvalukuisena peitteisemmissä elinympäristöissä. Se on etenkin Etelä-Suomessa hyvin yleinen. Nokkavarpunen (Coccothraustes coccothraustes) Vanhalla hautausmaalla oli yksi reviiri (reviirikartta 4). Nokkavarpunen on eteläinen ja hyvin vaatelias laji, joka asuttuu Satakunnassa harvalukuisena muun muassa joenvarsien lehtoja ja vielä harvalukuisempana puistoja. Päätelmät Vanhan Rauman puistojen linnusto on melko tavanomaista, mutta oletettua monipuolisempaa. Pinta-alaan nähden pesimätiheys on varsin korkea, mikä johtunee siitä, että puistot toimivat ikään kuin keitaina linnuille. Huomionarvoisia lajeja ovat telkkä, leppälintu ja kivitasku. Kaksi ensin mainittua ovat Suomen erityisvastuulajeja ja hyvin yleisiä pesimälintuja. Kivitasku on sen sijaan vaarantunut (VU), joten kolme pesivää paria on ilahduttava löytö sekä hautausmaalta että kirkkopihalta. Puistojen monimuotoisuutta voidaan lisätä uusien istutusten myötä. Erityisesti ankkalammen puiston itäosan avoimelle ja nokkosta kasvavalle osuudelle olisi hyvä istuttaa esimerkiksi koristepensaita. 8
9 Reviirikartta 1. Sinisorsan (4 paria), telkän (2 pr), kesykyyhkyn (1 pr), västäräkin (4 pr), punarinnan (1 pr) ja leppälinnun (2 pr) reviirit. Sinisorsa Telkkä Kesykyyhky Västäräkki Punarinta Leppälintu 9
10 Reviirikartta 2. Kivitaskun (3 paria), mustarastaan (2 pr), räkättirastaan (14 pr), kultarinnan (1 pr), lehtokertun (1 pr) ja hernekertun (3 pr) reviirit. Kivitasku Mustarastas Räkättirastas Kultarinta Lehtokerttu Hernekerttu 10
11 Reviirikartta 3. Pajulinnun (4 paria), harmaasiepon (3 pr), kirjosiepon (10 pr), sinitiaisen (7 pr), talitiaisen (6 pr) ja kottaraisen (2 pr) reviirit. Pajulintu Harmaasieppo Kirjosieppo Sinitiainen Talitiainen Kottarainen 11
12 Reviirikartta 4. Varpusen (3 paria), pikkuvarpusen (1 pr), peipon (9 pr), viherpeipon (5 pr) ja nokkavarpusen (1 pr) reviirit. Varpunen Pikkuvarpunen Viherpeippo Nokkavarpunen Peippo 12
13 Kasvillisuusselvitys Vanhan Rauman kasvillisuus ja luontotyypit selvitettiin 7.8., mutta kevätlajistoa havainnoitiin myös linnustoselvitysten yhteydessä ja 6.6. Tutkimusmenetelmät Aluerajaukset kierrettiin järjestelmällisesti läpi, jolloin kirjattiin kaikki löydetyt putkilokasvilajit, myös puutarhoista ja pihoista villiintyneet lajit. Koristelajien osalta kaikkia ei määritetty, sillä niitä on alueilla yhteensä kymmenittäin, eikä niiden tarkka selvittäminen ollut toimeksiannon kannalta merkittävä tekijä. Puistoalueet numeroitiin yhdestä kymmeneen ja maastossa jokaisesta kirjoitettiin yleisluonnehdinta ja mahdolliset lisätiedot. Koska puistot ovat pieniä pinta-alaltaan, ei niistä piirretty erillisiä kasvillisuuskarttoja vaan kasvillisuus kuvataan yksinomaan tekstissä. Vanhan Rauman kasvilajistosta Vanhan Rauman puistoalueet ovat pienestä koostaan huolimatta monipuolisia. Lähes kaikkia rajauksia luonnehtivat nurmialueet, kookkaat puistopuut ja koristepensaat. Muutamilla kuvioilla on koristeistusten keskittymiä, joissa esiintyy toistakymmentä eri lajia. Luonnonkasvien osalta Raumanjoki rantoineen lisää selvästi kasvilajien lukumäärää, samoin ankkalampi. Selvityksessä käytetty nimistö on Suuren Pohjolan Kasvion (Mossberg & Stenberg 2005) mukainen. Koristekasvien nimistössä on käytetty myös Perennat-kirjaa (Alanko 2007). Puistokohtaiset kuvaukset Tässä osiossa kuvataan jokaisen puistorajauksen yleisluonnehdinta ja maankäyttöhuomiot. Puiston numeron jälkeen suluissa esitetään katuja, joihin alue rajautuu Kuva 2. Vanhan Rauman puistojen numerointi. 13
14 Puisto 1 (Nortamonkatu / Kanavakatu / Kanalinranta / Vähämaanpuisto / Laivurinpolku / Kaija) Kanaalin varrella oleva pitkänmuotoinen puistokaistale, jonka reunoilla on nurmialuetta. Puiston pohjoisosassa vesiuomaa reunustaa näyttävä lehmuskuja, joka jatkuu myös länsiosassa Kanavakadun varrella. Muilta osin länsipuoliskolla on hopeasalavien rivistö. Kanaalin pohjoisosassa on varsin tiheäkasvuista vesikasvillisuutta, jossa valta-asemassa ovat rantapalpakko, heinävita ja kiehkuraärviä. Peittävyys nousee monin paikoin yli 100 prosentin. Eteläosassa esiintyy samoja kasveja, mutta avoveden osuus on huomattavasti suurempi. Maankäyttösuositus: puistossa ei ole erityisiä luontoarvoja. Länsiosan melko avoimille nurmikentille suositetaan istutettavan lisää koristepensaita. 14
15 Puisto 2 (Eteläkatu / Karinkatu / Vainiokatu) Puistoalue, jonka eteläosa on lähes luonnontilaista kalliokkoa ja pohjoispuolisko on sekä nurmi- että joutomaa-aluetta. Pohjoisosassa on vähäisesti puita, muun muassa koivuja verivaahteroita. Tien laiteilla ja tuoreella nurmi-istutuksella kasvaa lukuisa joukko rikkalajistoa, kuten peltosaunio, peltohatikka, lutukka, pohjanjauhosavikka ja pillikkeet. Eteläosassa on lähes luonnontilaista kalliota, jossa kasvaa koivuja, mäntyjä, pihlajia ja komeita katajia. Kallio on paahteinen ja sen päällä kasvaa muun muassa rohtotädyke, iso- ja keltamaksaruoho, lampaannata, ahosuolaheinää, sarjakeltano ja kalliohatikka. Metsäisellä paikalla on kangasmetsien lajistoa, kuten mustikkaa, puolukkaa ja lillukkaa. Maankäyttösuositus: puiston pohjoisosassa ei ole erityisiä luontoarvoja, mutta monimuotoisuutta voidaan parantaa istuttamalla lisää pensaita ja puita avoimille alueilla. Eteläosan kallio suositetaan säilytettävän ennallaan ja täysin luonnontilaisena. 15
16 Puisto 3 (Savilankatu / Vähämalminkatu) Hyvin pieni puistolaikku, jossa on avokalliota ja nurmialuetta. Lajisto on varsin vähäistä, eikä paahdepaikkojen lajistosta esiinny kuin ahosuolaheinä sekä kelta- ja isomaksaruoho. Muilta osin lajisto on hyvin tavanomaista; siankärsämö, apilat ja heinät näyttelevät pääosaa. Kuviolla on hyvin vähän puustoa, lähinnä jokunen koivu, vaahtera ja pihlaja sekä syreenipensaita. Maankäyttösuositus: puisto on lajistoltaan hyvin vaatimaton, eikä vaateliasta paahdelajisto ole juuri muodostunut alueella. Erityisiä luontoarvoja ei näin ollen ole. Puiston monimuotoisuutta ei voida edistää merkittävästi esimerkiksi istutuksin, sillä avokallio on melko laaja, eivätkä pensaat menesty sen päällä. 16
17 Puisto 4 (Vähämalminkatu / Isomalminkatu / Pappilankatu) Pienialainen ja kapea puistokiila, joka on pääosin nurmialuetta. Kuviolla on myös muutamia puita sekä erittäin suuri joukko koristeistutuksia. Tällaisia ovat muun muassa soikkovuorenkilpi, kurtturuusu, sormustinkukka, hämykuunlilja ja sinipiikkiputki. Maankäyttösuositus: puistoalueella ei ole erityisiä luontoarvoja. Pihapiiri on lähes täynnä koristekasveja, eikä rajauksen monimuotoisuutta ole sinällään syytä parantaa keinotekoisesti hyvin pienen pinta-alan vuoksi. 17
18 Puisto 5 (Jokiranta / Tallikedonkatu / Kirkkokatu / Pohjankatu / Isopoikkikatu / Kaunisjärvenkatu) Raumanjokea reunustava pitkä ja kapea puistovyöhyke, jossa kasvaa useita eri puulajeja, muun muassa hopeasalavia, lehmuksia, koivuja, jalavia ja niin edelleen. Vesiuomaa reunustaa pääosin nurmialue, mutta vesirajan tuntumassa on lähes koko matkalla erittäin näyttäviä rantakukka- ja hiirenporraskasvustoja. Vedessä kasvaa yleisesti rantapalpakkoa ja pohjassa monin paikoin pikkuvesitähteä. Paikalla esiintyvät myös isohierakka, haarapalpakko, pystykeiholehti ja heinävita. Kirkkopihan itälaidalla on pieni ketomainen alue, jossa kasvaa heinätähtimöä, kissankelloa ja apiloita. Koristekasveista esiintyy muun muassa kaunokainen. Kirkkopihan kohdalla on vesirajassa muutama jättipalsami, jotka suositetaan hävitettävän mahdollisimman pian, ettei laji leviä toisaalle jokivarteen. Maankäyttösuositus: puistoalue on tutkimusalueen kohteista eräs merkittävimmistä, sillä Raumanjoen varsi on monimuotoinen. Jokipenkat on kuitenkin raivattu varsin tehokkaasti. Vesirajaan suositetaan istutettavan sinne tänne muutamia koristepensaita, jotta eliöstölle tarjotaan enemmän suojaisia paikkoja. 18
19 Puisto 6 (Meijerinkatu / Kapteeninkatu / Pajakatu / Nummenkatu / Aarningonkatu) Leikkikentän laiteilla oleva kalliomuodostuma, jossa kasvaa muun muassa koivuja ja runsaasti pihlajantaimia sekä yksittäisiä mäntyjä. Kallio on monelta osin paahteinen, josta merkkeinä ovat esimerkiksi iso- ja keltamaksaruoho, ahosuolaheinä, lampaannata, sarjakeltano. Puustoisella osuudella kasvaa varpuja, kuten puolukka, mustikka ja kanerva. Kalliokossa on kosteita painanteita, joissa kasvaa rahkasammalia ja jokapaikansaraa. Lounaisnurkassa on nurmialuetta. Maankäyttösuositus: kalliomuodostuma ei ole metsälakikohde, mutta se on pienilmastoltaan selvästi muusta ympäristöstä poikkeva alue, joka suositetaan säilytettävän ennallaan. Kalliolla on varsin edustavaa paahdelajistoa. 19
20 Puisto 7 (Kaunisjärvenkatu / Turunkatu / Kulmalankatu / Vanhan kirkon katu) Puistoalue, jossa on runsaasti nurmikenttää tavanomaisine pihalajeineen. Tällaisia ovat muun muassa valkoapila, piharata, pihasaunio ja pihatatar. Länsipuolisko on vaahtera-aitojen reunustama kokonaisuus, jonka sisällä on runsaasti puistopuita, kuten lehmuksia, vaahteroita ja lehtikuusia. Pohjoisosassa on vanha kirkkopiha, jossa on suuren Pyhän Kolminaisuuden kirkon rauniot ja vanhoja hautapaikkoja. Kivijalan kupeessa kasvaa esimerkiksi ahopukinjuurta. Itäpuolisko alueesta on avoimempaa ja sitä hallitsevat suuret puistopuut, etenkin lehmukset. Muilta osin kyseessä on pitkälti nurmikkoa. Maankäyttösuositus: puistolla ei ole erityisiä luontoarvoja, mutta monimuotoisuutta voidaan lisätä varsin helposti uusin pensasistutuksin avoimimmille alueille. 20
21 Puisto 8 (Eteläkatu / Nummenkatu / Savenvalajanvahe) Kalliokon päälle muodostunut metsäsaareke, jossa on lähinnä koivuja ja jokunen mänty. Aluskasvillisuus koostuu muun muassa katajista sekä koivujen ja pihlajien taimista. Mustikka ja puolukka ovat runsaita varpuja; kyseessä on mosaiikkimaisesti vaihteleva puolukkatyypin (VT) kuivahko ja mustikkatyypin (MT) tuore kangas. Ensin mainitty kangastyyppi on selvästi runsaampi, mutta kulttuurivaikutteisuuden vuoksi tulkinta on haastavaa. Kuviolla on vähäisesti paahdepaikkoja. Maankäyttösuositus: rajauksella ei ole erityisiä luontoarvoja, mutta se on käytännössä ainoa kangasmetsälaikku koko tutkimusalueella, joten sen säästäminen on perusteltua. 21
22 Puisto 9 (Kaunisjärvenkatu / Köydenpunojankatu / Torninkatu) Vanha hautausmaa, jonka etelä- ja pohjoispuolella on kapea nurmialue koristepuineen ja -pensaineen. Hautausmaata reunustaa osittain korkea kuusirivi ja alueella on muutenkin paljon yksittäisiä puita. Haudoille on istutettu kymmenittäin erilaisia koristekasveja, pääosin hämykuunliljoja. Myös hautausmaan eteläpuolen nurmialueella on koristeistutuskeskittymä, jossa kasvaa muun muassa töyhtöangervoa. Maankäyttösuositus: hautausmaalla ei ole erityisiä luontoarvoja, mutta se on esimerkiksi linnuston kannalta yhdessä ankkalammen puiston kanssa merkittävin kokonaisuus tutkimusalueella. Lisäämällä hieman suojaa antavia istutuksia avoimille nurmialueille, luodaan lisää monimuotoisuutta. 22
23 Puisto 10 (Kaunisjärvenkatu / Polttimonkatu / Steniuksenkatu / Porintie) Monipuolinen puistokokonaisuus, jossa on laajoja nurmikenttiä, koristeistutuksia, Raumanjoen uoma ja ankkalampi. Raumanjoen varrella on vähäisesti luonnontilaisen kaltaista tervaleppäyhdyskuntaa, jossa on tiheä aluskasvillisuus. Itäosassa on laajahko avoin alue, jossa kasvaa lähes polvenkorkuisia nokkoskasvustoja. Koristepuita on käytännössä kaikkialla; hopeasalavia, vaahteroita, järeitä palsamipoppeleita ja niin edelleen. Pohjoislaidalla on suurehko koristekasvikeskittymä. Ankkalammen rannoilla kasvaa muun muassa leveäosmankäämiä, keltakurjenmiekkaa, luhtasuoputkea ja rantakukkaa sekä joukko muuta lajistoa. Maankäyttösuositus: puistoalueella ei ole erityisiä luontoarvoja, mutta Raumanjoen varrella oleva tervaleppäyhdyskunta suositetaan säästämään ennallaan. Itäosan avoimen alueen monimuotoisuutta voisi lisätä uusin koristepensasistutuksin, sillä kyseessä ei ole käytössä oleva nurmialue vaan hoitamaton kuvio, jossa on runsaasti nokkosta. 23
24 Päätelmät Vanhan Rauman puistoalueet ovat pienestä koostaan huolimatta melko monipuolisia. Koska kymmenen eri rajausta sijaitsevat kaupungin keskustassa, ovat ne lähes kokonaan kulttuurivaikutteisia. Muutama kalliokuvio on kuitenkin säilynyt käytännössä kokonaan luonnontilaisena. Tutkimusalueelta löydettiin yhteensä 216 putkilokasvilajia (taulukko 2), joista 154 lukeutuu luonnonkasveihin. Loput 62 ovat kaikki istutuslajeja tai -lajikkeita. Todellisuudessa alueella lienee noin sata eri koristekasvia, mutta kaikkia ei määritetty maastotöiden aikana. Yksikään luonnonkasveista ei ole valtakunnallisessa tai alueellisessa uhanalaisuusluettelossa. Puistoalueiden luonnontilaisen kaltaiset kalliomuodostumat eivät ole metsälain (10 ) mukaisia erityisen arvokkaita elinympäristöjä, mutta ne ovat pienilmastoltaan merkittäviä pienkohteita, jotka suositetaan säilytettävän ennallaan. Luonnon monimuotoisuuden näkökulmasta paahdekallioiden lisäksi vanha hautausmaa, ankkalammen ympäristö sekä Raumanjoki ovat selvästi muista kohteista erottuvia kokonaisuuksia. Muutamilla puistoalueilla on mahdollista lisätä monimuotoisuutta yksinkertaisesti istuttamalla uusia koristepensaita pieniin ryhmiin. Kaupunkimiljöössä koristelajit ovat usein yhtä tärkeitä muulle eliöstölle kuin luonnonkasvit, joten monipuolisuuden lisääminen on varsin vaivatonta. Suurelta osin puistot ovat kuitenkin jo nyt monimuotoisia. 24
25 Taulukko 2. Vanhan Rauman selvitysalueella esiintyvät putkilokasvilajit aakkosjärjestyksessä. Tähdellä merkityt ovat puutarhalajeja tai villiintyneitä viljelykasveja. Laji Tieteellinen nimi Laji Tieteellinen nimi Ahomansikka Fragaria vesca Jouhivihvilä Juncus filiformis Ahomatara Galium boreale Juolavehnä Elytrigia repens Ahopukinjuuri Pimpinella saxifraga Juolukka Vaccinium uliginosum Ahosuolaheinä Rumex acetosella Jänönsara Carex ovalis Aitaorapihlaja * Crataegus flabellata var. grayana Järvikaisla Schoenoplectus maritimus Aitovirna Vicia sepium Järvikorte Equisetum fluviatile Amerikanhorsma Epilobium adenocaulon Jättipalsami * Impatiens glandulifera Aurinkonauhus * Ligularia stenocephala Kaitapihatatar Polygonum aviculare ssp. neglectum Eteläntuoksusimake Anthoxanthum odoratum Kalliovillakko Senecio sylvaticus Euroopanlehtikuusi * Larix decidua Kalvaspiippo Luzula pallescens Haapa Populus tremula Kangasmaitikka Melampyrum pratense Haarapalpakko Sparganium erectum Kanerva Calluna vulgaris Harakankello Campanula patula Karheanurmikka Poa trivialis Heinätähtimö Stellaria graminea Karhunputki Angelica sylvestris Heinävita Potamogeton gramineus Kataja Juniperus communis Hevonhierakka Rumex longifolius Kaunokainen * Bellis perennis Hieskoivu Betula pubescens Keltakannusruoho Linaria vulgaris Hietakastikka Calamagrostis epigejos Keltakurjenmiekka Iris pseudocorus Hiirenvirna Vicia cracca Keltamaksaruoho Sedum acre Hopeahärkki * Cerastium tomentosum Keltanarsissi * Narcissus pseudonarcissus Hopeasalava * Salix alba var. sericea Keltapensashankikki * Dosiphorafruticosa Huiskunauhus * Sinicalia tangutica Ketohanhikki Argentina anserina Huopakeltano Pilosella officinarum ssp. pilosella Ketohopeahanhikki Potentilla argentea ssp. argentea Huopaohdake Cirsium helenioides Ketosilmäruoho Euphrasia stricta Hämykuunlilja * Hosta undulata var. erronema Kevätesikko * Primura veris Idänsinililja * Scilla siberica Kevätpiippo Luzula pilosa Idänukonputki Heracleum sphondylium ssp. sibericum Kiehkuraärviä Myriophyllum verticillatum Idänvirpiangervo * Spiraera chamaedryfolia Kielo Convallaria majalis Isohierakka Rumex hydrolapathum Kiiltotuhkapensas * Cotoneaster lucidus Isomaksaruoho Hylotelephium telephium Kiinanpioni * Paeonia lactiflora Isonokkonen Urtica dioica Kirjopillike Galeopsis speciosa Isopihatatar Polygonum aviculare ssp. aviculare Kissankello Campanula rotundifolia Jaloangervo * Astilbe arendsii -ryhmä Koiranputki Anthriscus sylvestris Jalokiurunkannus * Corydalis nobilis Komealupiini * Lupinus polyphyllus Jalopähkämö * Stachys macrantha Konnanvihvilä Juncus bufonius Japaninalppiruusu * Rhododendron brachycarpum Korpikaisla Scirpus sylvaticus Japaninangervo * Spiraea japonica Kotipihlaja Sorbus aucuparia Japaninhappomarja * Berberis thunbergii Kultapiisku Solidago virgaurea Jokapaikansara Carex nigra Kurjenjalka Comarum palustre 25
26 Laji Tieteellinen nimi Laji Tieteellinen nimi Kurtturuusu * Rosa rugosa Nurmirölli Agrostis capillaris Kyläkarhiainen Carduus crispus Nurmitähkiö, timotei Phleum pratense Kylänurmikka Poa annua Ojakellukka Geum rivale Kynäjalava * Ulmus laevis Ojakärsämö Achillea ptarmica Lampaannata Festuca ovina Oravanmarja Maianthemum bifolium Leskenlehti Tussilago farfara Paimenmatara Galium album Leveäosmankäämi Typha latifolia Palavarakkaus * Lychnis chalcedonica Lillukka Rubus saxatilis Palsamipoppeli * Populus balsamifera Linnunkaali Lapsana communis Peltohanhikki Potentilla norvegica Luhtasuoputki Peucedanum palustre Peltohatikka Spergula arvensis Lumimarja * Symphoricarpos albus Peltolemmikki Myosotis arvensis Lutukka Capsella bursa-pastoris Peltomatara Galium spurium Maahumala Glechoma hederacea Pelto-ohdake Cirsium arvense Maitohorsma Epilobium angustifolium Pelto-orvokki Viola arvensis Mesiangervo Filipendula ulmaria Peltopillike Galeopsis bifida Metsäalvejuuri Dryopteris carthusiana Peltosaunio Tripleurospermum perforatum Metsäapila Trifolium medium Peltoukontatar Persicaria lapathifolia ssp. pallida Metsäimarre Gymnocarpium dryopteris Piennarmatara ^ G. x pomeranicum Metsäkastikka Calamagrostis arundinacea Pietaryrtti Tanacetum vulgare Metsäkurjenpolvi Geranium sylvaticum Piharatamo Plantago major Metsäkuusi Picea abies Pihasaunio Matricaria suaveolens Metsälauha Deschampsia flexuosa Pihatähtimö Stellaria media Metsämänty Pinus sylvestris Pihasyreeni * Syringa vulgaris Metsätammi * Quercus robur Pikkukäenrieska Gagea minima Metsävaahtera * Acer platanoides Pikkuvesitähti Callitriche palustris Mongolianmaksaruoho* Phedimus hybridus Pimpinellaruusu * Rosa pimpinellifolia Morsiusangervo * Spiraea x arguta Piparjuuri * Armoracia rusticana Mukulaleinikki Ranunculus ficaria Pohjanjauhosavikka Chenopodium suecicum Mustikka Vaccinium myrtillus Pohjankallioimarre Polypodium vulgare Mutaluikka Eleocharis mamillata Poimulehti Alchemilla sp. Niittyhumala Prunella vulgaris Polvipuntarpää Alopecurus geniculatus Niittyleinikki Ranunculus acris Puistolehmus * Tilia x europaea Niittynurmikka Poa pratensis Pujo Artemisia vulgaris Niittynätkelmä Lathyrus pratensis Puna-ailakki Silene dioica Niittysuolaheinä Rumex acetosa Puna-apila Trifolium pratense Nurmihärkki Cerastium fontana Punahevoskastanja * Aesculus x carnea Nurmilauha Deschampsia cespitosa Punakoiso Solanum dulcamara Nurmipiippo Luzula multiflora Punalehtiruusu * Rosa glauca Nurmipuntarpää Alopecurus pratensis Punanata Festuca rubra 26
LEMMINKÄINEN RAUMAN HOPEAMÄEN LUONTOSELVITYS 2012 AHLMAN
LEMMINKÄINEN RAUMAN HOPEAMÄEN LUONTOSELVITYS 2012 AHLMAN Konsultointi & suunnittelu sisällysluettelo Selvitysalueen yleiskuvaus... 3 Luontoselvityksen sisällöstä... 4 Liito-oravaselvitys... 4 Tutkimusmenetelmät...
RAUMAN KAUPUNKI RAUMAN VT-RISTEYSALUEEN LUONTOSELVITYS 2012 AHLMAN
RAUMAN KAUPUNKI RAUMAN VT-RISTEYSALUEEN LUONTOSELVITYS 2012 AHLMAN Konsultointi & suunnittelu sisällysluettelo Selvitysalueen yleiskuvaus... 3 Luontoselvityksen sisällöstä... 4 Liito-oravaselvitys... 4
RAUMAN KAUPUNKI RAUMAN KOILLISEN TEOLLISUUSALUEEN LAAJENNUKSEN LUONTOSELVITYS 2011 AHLMAN
RAUMAN KAUPUNKI RAUMAN KOILLISEN TEOLLISUUSALUEEN LAAJENNUKSEN LUONTOSELVITYS 2011 AHLMAN Konsultointi & suunnittelu sisällysluettelo Luontoselvityksen sisällöstä... 4 Liito-oravaselvitys... 4 Tutkimusmenetelmät...
SAARIJÄRVEN SEURAKUNTA SAARIJÄRVEN TARVAALAN PAPPILAN LUONTOSELVITYS 2012 AHLMAN
SAARIJÄRVEN SEURAKUNTA SAARIJÄRVEN TARVAALAN PAPPILAN LUONTOSELVITYS 2012 AHLMAN Konsultointi & suunnittelu sisällysluettelo Selvitysalueen yleiskuvaus... 4 Luontoselvityksen sisällöstä... 4 Liito-oravaselvitys...
Rauman kaupunki. Rauman Kuokkamaantien luontoselvitys 2016 AHLMAN GROUP OY
Rauman kaupunki Rauman Kuokkamaantien luontoselvitys 2016 AHLMAN GROUP OY Raportteja 22/2016 sisällysluettelo Johdanto... 3 Raportista... 3 Selvitysalueen yleiskuvaus... 3 Työstä vastaavat henkilöt...
Rauman kaupunki. Rauman Tuomolantien luontoselvitys 2016 AHLMAN GROUP OY
Rauman kaupunki Rauman Tuomolantien luontoselvitys 2016 AHLMAN GROUP OY Raportteja 21/2016 sisällysluettelo Johdanto... 3 Raportista... 3 Selvitysalueen yleiskuvaus... 3 Työstä vastaavat henkilöt... 4
Rauman kaupunki. Rauman Papinpelto 2:n luontoselvitys 2013 AHLMAN GROUP OY
Rauman kaupunki Rauman Papinpelto 2:n luontoselvitys 2013 AHLMAN GROUP OY Raportteja 51/2013 sisällysluettelo Johdanto... 3 Raportista... 3 Selvitysalueen yleiskuvaus... 3 Työstä vastaavat henkilöt...
Rauman kaupunki. Rauman Koillisen teollisuusalueen lisäkohteiden luontoselvitys 2013 AHLMAN GROUP OY
Rauman kaupunki Rauman Koillisen teollisuusalueen lisäkohteiden luontoselvitys 2013 AHLMAN GROUP OY Raportteja 90/2013 sisällysluettelo Johdanto... 3 Raportista... 3 Selvitysalueen yleiskuvaus... 4 Työstä